wannaphong/clean_thaiwikipedia huggingface dataset:
# อาด็อล์ฟ กาสทอน อ็อยเกน ฟิค
อาด็อล์ฟ กาสทอน อ็อยเกน ฟิค (22 กุมภาพันธ์ ค.ศ. 1852 – 11 กุมภาพันธ์ ค.ศ. 1937) เป็นจักษุแพทย์ชาวเยอรมัน เป็นบุตรของนักกายวิภาคศาสตร์ ฟรันทซ์ ลูทวิช ฟิค และเป็นหลานของนักสรีรวิทยา อาด็อล์ฟ อ็อยเกน ฟิค เขาได้รับการเลี้ยงดูจากครอบครัวของลุงและเข้าร่วมในสงครามฝรั่งเศส-ปรัสเซีย ก่อนจะเรียนวิชาแพทย์ที่เมืองเวือทซ์บวร์ค ในปี ค.ศ. 1879 ฟิคเดินทางไปรักษาตัวจากวัณโรคที่แอฟริกาใต้ ก่อนจะกลับมาเยอรมนี ในปี ค.ศ. 1888 เขาได้ประดิษฐ์เลนส์สัมผัสจากกระจกสีน้ำตาลThe Eye in History by Frank Joseph Goes มีเส้นผ่านศูนย์กลาง 18–21 มิลลิเมตร เลนส์ของฟิคถือเป็นเลนส์สัมผัสชนิดแรก

ระหว่าง ค.ศ. 1887–1914 ฟิคดำรงตำแหน่งหัวหน้าภาควิชาจักษุวิทยาและสรีรวิทยาที่มหาวิทยาลัยซูริก ก่อนจะทำงานเป็นแพทย์สนามในสงครามโลกครั้งที่หนึ่ง เขาถูกฝ่ายฝรั่งเศสจับตัวและปล่อยตัวออกมาในปี ค.ศ. 1919 ฟิคเสียชีวิตในปี ค.ศ. 1937
# ปลาฮูโซ
{{Taxobox
| name = 
| fossil_range =  ยุคต้นไพลโอซีน ถึง ปัจจุบัน
| image = Beluga sturgeon.png
| image_width = 200px
| image_caption = รูปวาดของปลาสเตอร์เจียนขาว (H. huso)
| regnum = Animalia
| phylum = Chordata
| classis = Actinopterygii
| ordo = Acipenseriformes
| familia = Acipenseridae
| genus = Huso
| genus_authority = Brandt & Ratzeburg, 1833
| subdivision_ranks = ชนิด
| subdivision = *Huso dauricus 
 Huso huso}}

ปลาฮูโซ เป็นสกุลของปลาน้ำจืดขนาดใหญ่ ใช้ชื่อสกุลว่า Huso เป็นปลาสเตอร์เจียนขนาดใหญ่ที่พบในภูมิภาคยูเรเชีย อยู่ในภาวะใกล้สูญพันธุ์อย่างวิกฤต

จำแนกออกได้เป็น 2 ชนิด

 Huso dauricus  (Georgi, 1775) (ปลาคาลูกา)
 Huso huso  (Linnaeus, 1758) (ปลาสเตอร์เจียนขาว, ปลาเบลูกา)

ปัจจุบัน ผลการศึกษาล่าสุดพบว่าสกุลนี้อาจรวมอยู่เป็นสกุลเดียวกันกับ Acipenser'' ซึ่งเป็นสกุลที่มีสมาชิกมากที่สุดของปลาสเตอร์เจียนได้
# แมงมุมสันโดษเมดิเตอร์เรเนียน
แมงมุมสันโดษเมดิเตอร์เรเนียน (,) เป็นแมงมุมที่พบได้ในบริเวณเมดิเตอร์เรเนียน แต่ก็พบการกระจายพันธุ์ในรัฐอาร์คันซอบนเกาะฮาวาย ออสเตรเลีย, บางส่วนของจีน เกาหลีและญี่ปุ่น ตลอดจนอำเภอไทรโยคในประเทศไทยครั้งแรกในไทย! พบ "แมงมุมสันโดษเมดิเตอร์เรเนียน" พิษร้ายแรง" เนชั่นทีวี สืบค้นเมื่อ 21 มกราคม 2559 ตัวมีสีน้ำตาลเข้มแบนเรียว ขนาดตัวราว 7.0-7.5 มิลลิเมตร มีพิษที่ส่งผลให้บริเวณที่ถูกกัดมีการอักเสบ เนื้อเยื่อตาย ซึ่งนำไปสู่การติดเชื้อจนอาจถึงแก่ชีวิต
# ลายฟาย
ลายฟาย (ย่อจาก Light Fidelity) เป็นเทคโนโลยีการสื่อสารไร้สายเต็มเครือข่ายและความเร็วสูงแบบสองทางคล้ายกับวายฟาย ผู้คิดค้นคำนี้คือฮารัลด์ ฮาส ลายฟายเป็นการสื่อสารด้วยแสงที่มองเห็นได้รูปแบบหนึ่ง และเป็นเซตย่อยของการสื่อสารไร้สายแบบใช้แสง (OWC) และสามารถเป็นส่วนเติมเต็มของการสื่อสารด้วยความถี่วิทยุ (วายฟายหรือเครือข่ายเซลลูลาร์) หรือแม้แต่ใช้แทนการแพร่ข้อมูล ปัจจุบันมีการวัดความเร็วได้ผลว่าเร็วกว่าการใช้งานวายฟายประมาณ 100 เท่า โดยมีความเร็วที่ 224 จิกะบิตต่อวินาที

ลายฟายเป็นการสื่อสารแบบไร้สายและใช้แสงที่มองเห็นได้หรือสเปกตรัมอินฟราเรดและใกล้อัลตราไวโอเลต (แทนคลื่นความถี่วิทยุ) เป็นหนึ่งในเทคโนโลยีการสื่อสารไร้สายที่ลำเลียงข้อมูลได้มากกว่า และได้รับการเสนอว่าเป็นการแก้ปัญหาข้อจำกัดของแบนด์วิดท์จากความถี่วิทยุ
# มานูเอล เบลัซเกซ
มานูเอล เบลัซเกซ บิยาเบร์เด (24 มกราคม พ.ศ. 2486 – 15 มกราคม พ.ศ. 2559) เป็นอดีตนักฟุตบอลชาวสเปน ผู้ซึ่งเล่นให้กับสโมสรฟุตบอลเรอัลมาดริดเป็นส่วนใหญ่และฟุตบอลทีมชาติสเปนในตำแหน่งกองกลาง 

เขาเสียชีวิตในวันที่ 15 มกราคม พ.ศ. 2559 ในเมืองฟูเองฆิโรลา แคว้นอันดาลูซิอา ด้วยวัย 72 ปี
# วิธีการบังคับต่อประเทศอิหร่าน
หลังจากการปฏิวัติอิหร่านในปี 2522 เป็นต้นมา สหรัฐอเมริกากำหนดวิธีการบังคับต่อประเทศอิหร่านและขยายวิธีการบังคับให้รวมบริษัทห้างร้านที่ทำข้อตกลงกับรัฐบาลอิหร่านด้วยในปี 2538 ในปี 2549 คณะมนตรีความมั่นคงแห่งสหประชาชาติผ่านข้อมติที่ 1696 และกำหนดวิธีการบังคับหลังอิหร่านไม่ยอมระงับโครงการเสริมสมรรถนะยูเรเนียมของตน วิธีการบังคับของสหรัฐทีแรกมุ่งเป้าไปการลงทุนด้านน้ำมัน แก๊สและปิโตรเคมี การส่งออกผลิตภัณฑ์ปิโตรเลียมกลั่น และธุรกิจที่ทำข้อตกลงกับเหล่าพิทักษ์การปฏิวัติอิหร่าน ซึ่งรวมธุรกรรมการธนาคารและการประกันภัย (ซึ่งรวมถึงธนาคารกลางอิหร่าน) การขนส่งสินค้าทางเรือ บริการเว็บโฮสต์ติงในเชิงพาณิชย์ และบริการจดทะเบียนชื่อโดเมน

เมื่อเวลาล่วงไป วิธีการบังคับมีผลร้ายแรงต่อเศรษฐกิจและประชาชนอิหร่าน นับแต่ปี 2522 สหรัฐเป็นผู้นำความพยายามนานาชาติในการใช้วิธีการบังคับเพื่อให้มีอิทธิพลต่อนโยบายของอิหร่าน ซึ่งรวมโครงการเสริมสมรรถนะยูเรเนียมของอิหร่าน ซึ่งรัฐบาลตะวันตกเกรงว่าเจตนาพัฒนาขีดความสามารถเพื่อผลิตอาวุธนิวเคลียร์ อิหร่านตอบโต้ว่าโครงการนิวเคลียร์ของตนเป็นไปเพื่อความมุ่งหมายทางพลเรือน ซึ่งรวมถึงการผลิตไฟฟ้าและวัตถุประสงค์ทางการแพทย์

เมื่อการเจรจานิวเคลียร์ระหว่างอิหร่านและรัฐบาลตะวันตกสะดุดและถูกมองว่าล้มเหลว ยิ่งถูกอ้างเป็นเหตุผลการบังคับใช้วิธีการบังคับทางเศรษฐกิจต่ออิหร่านที่หนักข้อขึ้น วันที่ 2 เมษายน 2558 พี5+1 และอิหร่าน ซึ่งประชุมในโลซาน ประเทศสวิสเซอร์แลนด์ บรรลุความตกลงชั่วคราวเรื่องกรอบซึ่งเมื่อเสร็จสมบูรณ์และนำไปปฏิบัติแล้วจะยกเลิกวิธีการบังคับส่วนมากเพื่อแลกกับการจำกัดโครงการนิวเคลียร์ของอิหร่านซึ่งกินเวลาอย่างน้อยสิบปี ผลทำให้วิธีการบังคับของสหประชาชาติถูกยกเลิกเมื่อวันที่ 16 มกราคม 2559
# Bebo
Bebo เว็บโซเชียลเน็ตเวิร์กที่เคยเป็นที่นิยมอย่างมากในอดีต (ปี 2007) แต่ไม่ได้ถูกใช้งานหลังจากที่ผู้คนเริ่มแห่กันไปฮิตใช้งานเฟสบุ๊คแทนในปีถัดมา โดยในปี 2008 เว็บไซต์ดังกล่าวได้รับการขายทอดส่งต่อไปยัง AOL ด้วยมูลค่ากว่า 850ล้านเหรียญฯ ซึ่งถือเป็นข้อตกลงที่เลวร้ายที่สุดตลอดชีวิตการทำงานของซีอีโอ Randy Falco เพราะหลังจากนั้นมา เว็บไซต์ดังกล่าวก็มียอดผู้ใช้ลดลงอย่างรวดเร็ว จนทำให้ AOL พยายามที่จะกำจัดมัน และท้ายที่สุดเจ้าของเดิมก็ซื้อกิจการกลับด้วยเงินเพียง 1ล้านเหรียญฯเท่านั้น��โดยในตอนนี้ ผู้ก่อตั้ง Michael Birch ได้ประกาศแผนการใหญ่ว่า กำลังทำงานเพื่อนำเอา Bebo กลับมาผงาดบนเครือข่ายสังคมออนไลน์อีกครั้ง โดยพวกเขากำลังพยายามปัดฝุ่นเว็บ พร้อมทำให้ Bebo โฉมใหม่ มีความแตกต่างจากของเดิม สำหรับผู้ที่สนใจใช้งาน Bebo รูปแบบใหม่ สามารถเข้าไปยังเว็บไซต์เพื่อสำรองการเข้าถึงเริ่มต้นโดยการใช้อีเมลแอดเดรสที่สามารถตรวจสอบได้จริง และสำหรับผู้ใช้ที้ต้องการรูปภาพเก่าและโพสต์ต่างๆกลับคืนมา ทางทีมงานจะมีการประกาศอีกครั้งเมื่อสามารถให้ดาวน์โหลดได้ในอีกไม่กี่เดือนข้างหน้า
ที่มา TechSpot
# การกระเจิงนิวตรอน
การกระเจิงนิวตรอน  เป็นการกระเจิงของนิวตรอนอิสระโดยสสาร อาจหมายถึงกระบวนการทางฟิสิกส์หรือเทคนิคในการทดลองที่ใช้กระบวนการนี้สำหรับตรวจสอบวัสดุ การกระเจิงนิวตรอนที่เป็นกระบวนการทางฟิสิกส์นั้นมีความสำคัญแแแบบดั้งเดิมในด้านวิศวกรรมนิวเคลียร์ การกระเจิงนิวตรอนที่เป็นเทคนิคการทดลองจะถูกใช้ในสาขาผลิกศาสตร์, ฟิสิกส์, เคมีฟิสิกส์, ชีวฟิสิกส์, และการวิจัยวัสดุ มันถูกใช้ในเครื่องปฏิกรณ์นิวเคลียร์เพื่อการวิจัยและแหล่งกำเนิดนิวตรอนแบบการแตกเป็นเสี่ยงที่ผลิตการแผ่รังสีจากนิวตรอนที่มีความเข้มข้นเพียงพอ การเลี้ยวเบนนิวตรอน (การกระเจิงแบบยืดหยุ่น) จะถูกใช้สำหรับการกำหนดโครงสร้าง การกระเจิงนิวตรอนแบบไม่ยืดหยุ่นจะถูกนำมาใช้สำหรับการศึกษาด้านการสั่นสะเทือนของอะตอมและการกระตุ้นอื่น ๆ
# การเลี้ยวเบนนิวตรอน
การเลี้ยวเบนนิวตรอน  หรือ การกระเจิงนิวตรอนแบบยืดหยุ่น  เป็นการประยุกต์ใช้การกระเจิงนิวตรอนในการกำหนดโครงสร้างของอะตอมและ/หรือโครงสร้างทางแม่เหล็กของวัสดุ ตัวอย่างที่จะทำการตรวจสอบจะถูกวางอยู่ในลำแสงของนิวตรอนความร้อนหรือนิวตรอนเย็นเพื่อสร้างรูปแบบการเลี้ยวเบนที่จะบอกข้อมูลของโครงสร้างของวัสดุนั้น เทคนิคนี้จะคล้ายกับการเลี้ยวเบนรังสีเอกซ์แต่เนื่องจากคุณสมบัติการกระเจิงที่แตกต่างกันของทั้งสองอย่างนี้ นิวตรอนและรังสีเอกซ์จึงให้ข้อมูลที่เสริมกัน
# การถ่ายภาพด้วยนิวตรอน
การถ่ายภาพด้วยนิวตรอน  เป็นรูปแบบหนึ่งของการถ่ายภาพด้วยเครื่องคอมพิวเตอร์ที่เกี่ยวข้องกับการผลิตภาพสามมิติโดยการตรวจพบการดูดซับนิวตรอนที่ผลิตโดยแหล่งกำเนิดนิวตรอนGrünauer, F.; Schillinger, B.; Steichele, E. (2004). "Optimization of the beam geometry for the cold neutron tomography facility at the new neutron source in Munich". Applied radiation and isotopes : including data, instrumentation and methods for use in agriculture, industry and medicine 61 (4): 479–485. doi:10.1016/j.apradiso.2004.03.073. PMID 15246387. มันสร้างภาพสามมิติของวัตถุโดยการรวมภาพที่ถ่ายแยกจากกันหลายภาพMcClellan Nuclear Radiation Center มีความละเอียดประมาณ 200-500 ไมโครเมตร"Neutron Tomography". Paul Scherrer Institut. ในขณะที่ความละเอียดของมันต่ำกว่าของการถ่ายภาพด้วยเอกซ์เรย์ มันก็ยังมีประโยชน์สำหรับชิ้นงานที่มีความคมชัดต่ำระหว่างเมทริกซ์และวัตถุที่กำลังตรวจสอบ เช่นฟอสซิลที่มีปริมาณคาร์บอนสูงเช่นซากพืชหรือซากสัตว์มีกระดูกสันหลังSutton, M. D. (2008). "Tomographic techniques for the study of exceptionally preserved fossils". Proceedings of the Royal Society B: Biological Sciences 275 (1643): 1587–1593. doi:10.1098/rspb.2008.0263. PMC 2394564. PMID 18426749.

โชคร้ายที่การถ่ายภาพด้วยนิวตรอนสามารถมีผลข้างเคียงจากการทิ้งไว้ของกัมมันตรังสีบนสารตัวอย่างถ้าพวกมันประกอบด้วยระดับที่ประเมินค่าได้ขององค์ประกอบบางอย่างSutton, M. D. (2008). "Tomographic techniques for the study of exceptionally preserved fossils". Proceedings of the Royal Society B: Biological Sciences 275 (1643): 1587–1593. doi:10.1098/rspb.2008.0263. PMC 2394564. PMID 18426749.

  ดูเพิ่ม 
 Winkler, B. (2006). "Applications of Neutron Radiography and Neutron Tomography". Reviews in Mineralogy and Geochemistry 63: 459. doi:10.2138
# อีริส
อีริส หรือ อิริส (,) อาจหมายถึง
 7 อีริส - ดาวเคราะห์น้อยดวงหนึ่งในระบบสุริยะ
 อีริส (เทพปกรณัม) - เทพีแห่งข่าวสารในเทพปกรณัมกรีก
 ชื่อบุคคล 
 อีริส หว่อง (黃泆潼) - นักแสดงชาวฮ่องกง
 อิริส ฟอนต์โบนา - นักธุรกิจชาวชิลี
 อีริส มีเตอนาร์ - นางงามจักรวาลชาวฝรั่งเศส
# ออซอร์กุฟ
ออซอร์กุฟ  เป็นเมืองของประเทศโปแลนด์ตั้งอยู่กลางของประเทศ ห่างจากเมืองหลักประมาณ 20 กิโลเมตร มีเนื้อที่ทั้งหมด 15.47 ตารางกิโลเมตร และมีประชากรทั้งหมด 20,571 คน ในช่วงสงครามโลกครั้งที่สอง นาซีเยอรมนีได้เข้ายึดครองเมือง ในช่วงปี ค.ศ. 1943–1945

 แหล่งข้อมูลอื่น 
 Ozorków.net - Miasto i Gmina Ozorków 
 Oficjalna strona Gminy Ozorków 
 OzoGaleria - pictures gallery from Ozorków
# เอ็กโตเจเนซิส
Ectogenesis (มาจากภาษากรีก ecto "ภายนอก" และ เจเนซิส "กำเนิด") คือ การเจริญเติบโตของสิ่งมีชีวิตในสภาพแวดล้อมเทียม yourdictionary.com > ectogenesis In turn citing: Webster's New World College Dictionary, 2010 by Wiley Publishing ภายนอกร่างกายอย่างยากที่จะพบเห็นอันเป็นเรื่องปกติธรรมดา, เช่น การเจริญเติบโตของเอ็มบริโอหรือทารกในครรภ์ (fetus) ภายนอกร่างกายของแม่หรือการเจริญเติบโตของแบคทีเรียภายนอกร่างกายของโฮสต์หรือร่างกายของสิ่งมีชีวิตที่เป็นเจ้าของหรือเจ้าบ้าน ectogenesis. CollinsDictionary.com. Collins English Dictionary - Complete & Unabridged 11th Edition. Retrieved September 23, 2012 คำว่าเอกโตเจเนซิส นี้ตั้งชื่อเพื่อเป็นเกียรติแด่นักวิทยาศาสตร์ชาวอังกฤษชื่อ เจ.บี.เอส. แฮลเดน (J.B.S. Haldane) ในปี 1924 

ตัวอ่อนของมนุษย์และทารกในครรภ์

เอ็กโตเจเนซิสของตัวอ่อนของมนุษย์และของตัวอ่อนในครรภ์ต้องอาศัยมดลูกเทียม (artificial uterus) มดลูกเทียมจะต้องมีการจัดทำโดยสารอาหารและออกซิเจนจากแหล่งกำเนิดบางอย่างเพื่อที่จะบำรุงเลี้ยงรักษาตัวอ่อนในครรภ์เช่นเดียวกับการกำจัดวัสดุที่เป็นของเสียออกไป มีแนวโน้มที่จะมีความจำเป็นในการเชื่อมต่อระหว่าง เช่น ผู้ที่เป็นแหล่งกำเนิด, การเติมเต็มฟังก์ชันการทำงานนี้ของรก (placenta) มดลูกเทียมเป็นอวัยวะทดแทน, สามารถนำมาใช้เพื่อให้ความช่วยเหลือแก่ผู้หญิงที่เกิดความเสียหายของมดลูก, เป็นโรค หรือ ถูกตัดมดลูกออก เพื่อประโยชน์ของทารกในครรภ์ในระยะของการตั้งตรรภ์ นอกจากนี้ยังมีศักยภาพพอที่จะย้ายขีดความสามารถในการมีชีวิตอยู่รอดของทารกในครรภ์ไปสู่ระยะที่เร็วขึ้นมากก่อนการตั้งครรภ์ สิ่งนี้อาจส่งผลต่อข้อถกเถียงที่เกิดขึ้นอย่างต่อเนื่องเกี่ยวกับสิทธิอนามัยเจริญพันธุ์ (reproductive rights) ของมนุษย์ เอ็กโตเจเนซิสหรือการเพาะเลี้ยงตัวอ่อนภายนอกครรภ์ยังอาจเป็นวิธีการหนึ่งที่ทำให้พวกรักร่วมเพศ ผู้มีภาวะหย่อนสมรรถภาพทางเพศ ผู้มีความพิการ ชายและหญิงโสด สามารถมีทายาท (Offspring) ทางพันธุกรรมได้โดยไม่ต้องใช้การตั้งครรภ์แทน (อุ้มบุญ) หรือการบริจาคอสุจิ (Sperm donation) และทำให้ผู้หญิงสามารถมีลูกได้โดยไม่ต้องผ่านรอบการตั้งครรภ์ 

 เอ็มบริโอ หรือ ตัวอ่อน สังเคราะห์ 
thumb|Post-gastrulation synthetic embryos generated ex utero from mouse naive embryonic stem cells
ในปี 2022 เจค็อบ ฮันนา (Jacob Hanna) และทีมงานของเขาที่สถาบันวิทยาศาสตร์ไวซ์มันน์ (Weizmann Institute of Science) ได้สร้าง "โครงสร้างคล้ายเอ็มบริโอ" ในระยะแรกจากเซลล์ต้นกำเนิดของหนู
# กวอฟนอ
กวอฟนอ  เป็นเมืองของประเทศโปแลนด์ ตั้งอยู่กลางของประเทศ ห่างจากเมืองหลักประมาณ 25 กิโลเมตร มีเนื้อที่ทั้งหมด 19.82 ตารางกิโลเมตร และมีประชากรทั้งหมด 15,167 คน

 แหล่งข้อมูลอื่น 
Official town webpage (in Polish)
Map from mapa.szukacz.pl 
 Website concerning local history (in Polish)
 Pictures of the city
# ดาวเคราะห์เก้า
thumbnail|right|ความสัมพันธ์ของวงโคจรของวัตถุพ้นดาวเนปจูน 6 ชิ้น ซึ่งนำมาสู่ทฤษฎีการมีอยู่ของดาวเคราะห์เก้า
ดาวเคราะห์เก้า  คือ ดาวเคราะห์ขนาดใหญ่ซึ่งมีการตั้งสมมติฐานว่าอยู่ในบริเวณรอบนอกของระบบสุริยะ ได้รับการเสนอครั้งแรกเมื่อปี พ.ศ. 2557 เพื่ออธิบายวงโคจรที่ผิดปกติของวัตถุพ้นดาวเนปจูนกลุ่มหนึ่ง ซึ่งมีวงโคจรเลยแถบไคเปอร์ไปเป็นส่วนใหญ่

ในปี พ.ศ. 2557 จดหมายถึงวารสารเนเจอร์ ซึ่งเขียนโดยแชด ทรูคีลโล และ สก็อตต์ เอส. เชพเพิร์ด นักดาราศาสตร์ ได้อนุมานถึงการมีอยู่ของดาวเคราะห์พ้นดาวเนปจูนขนาดใหญ่ จากความคล้ายคลึงกันของวงโคจรของวัตถุพ้นดาวเนปูจนไกล อย่างเซดนาและ  ในวันที่ 20 มกราคม พ.ศ. 2559 คอนสแตนติน บาทิกิน และไมเคิล อี. บราวน์ นักวิจัยของสถาบันเทคโนโลยีแคลิฟอร์เนีย ได้อธิบายถึงความคล้ายคลึงในวงโคจรของดาวหกดวงที่อยู่ไกลออกไป และพวกเขาได้กำหนดตัวแปรเฉพาะสำหรับวงโคจรเหล่านี้ขึ้นมา ดาวเคราะห์ที่ถูกทำนายนี้จะมีมวลมากกว่าโลกราว 10 เท่า (5,000 เท่าของดาวพลูโต) มีเส้นผ่านศูนย์กลางใหญ่กว่าโลกราว 2-4 เท่า มีชั้นบรรยากาศไฮโดรเจนและฮีเลียมหนา มีวงโคจรที่เยื้องศูนย์กลางมากและอยู่ห่างออกไปมากจนอาจใช้เวลาถึง 15,000 ปีในการโคจรรอบดวงอาทิตย์

ในการอภิปราย มีการพิจารณาแบบจำลองการก่อตัวของดาวเคราะห์ดวงนี้ ซึ่งอาจรวมไปถึงการย้ายตำแหน่งของดาวเคราะห์จากระบบสุริยะชั้นใน เช่นเดียวกับสมมติฐานดาวเคราะห์ยักษ์ดวงที่ห้า โดยบาทิกินและบราวน์เสนอว่าอาจเป็นแก่นดาวเคราะห์ดึกดำบรรพ์ที่ถูกเคลื่อนที่ออกไปจากวงโคจรเดิมในช่วงยุคเนบิวลาของวิวัฒนาการระบบสุริยะ
# เทศบาลซตรือกุฟ
เทศบาลซตรือกุฟ  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคือซตรือกุฟ มีเนื้อที่ทั้งหมด 157.84 ตารางกิโลเมตร และมีประชากรทั้งหมด 12,120 คน
# เทศบาลออซอร์กุฟ
เทศบาลออซอร์กุฟ  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคือออซอร์กุฟ มีเนื้อที่ทั้งหมด 95.17 ตารางกิโลเมตร และมีประชากรทั้งหมด 6,540 คน
# เทศบาลซกีแยช
เทศบาลซกีแยช  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคือซกีแยช มีเนื้อที่ทั้งหมด 199.05 ตารางกิโลเมตร และมีประชากรทั้งหมด 11,766 คน
# เทศบาลปาแชญต์แชฟ
เทศบาลปาแชญต์แชฟ  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคือปาแชญต์แชฟ มีเนื้อที่ทั้งหมด 103.82 ตารางกิโลเมตร และมีประชากรทั้งหมด 5,222 คน
# เทศบาลกวอฟนอ
เทศบาลกวอฟนอ  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคือกวอฟนอ มีเนื้อที่ทั้งหมด 104.45 ตารางกิโลเมตร และมีประชากรทั้งหมด 4,956 คน
# อาแล็กซันดรุฟวุตสกี
thumb

อาแล็กซันดรุฟวุตสกี  เป็นเมืองของประเทศโปแลนด์ ตั้งอยู่ในช่วงกลางของลุ่มแม่น้ำวิสวาและแม่น้ำโอเดอร์ของประเทศ เมืองก่อตั้งขึ้นเมื่อปี ค.ศ. 1816 มีเนื้อที่ทั้งหมด 13.47 ตารางกิโลเมตร และมีประชากรทั้งหมด 20,220 คน

 แหล่งข้อมูลอื่น 
 Articles on history of Aleksandrów
 Tourism in Aleksandrów 
Aleksandrów Łódzki Yizkor (Holocaust Memorial) Book  (Yiddish and Hebrew)
# รายชื่อธงชาติในทวีปอเมริกาเหนือ
นี่คือธงชาติประเทศและดินแดนของทวีปอเมริกาเหนือ

 ทวีปอเมริกาเหนือ 

 ธงชาติ 

 ธงดินแดน 

 อเมริกากลาง 

 ธงชาติ 

 แคริบเบียน 

 ธงชาติ 

 ธงดินแดน
# ตำบลมะค่า
ตำบลมะค่า อาจหมายถึง
 จังหวัดนครราชสีมา
 ตำบลมะค่า อำเภอโนนไทย
 ตำบลมะค่า อำเภอโนนสูง
 จังหวัดมหาสารคาม
 ตำบลมะค่า อำเภอกันทรวิชัย
# อันเดรย์ ซาคารอฟ
อันเดรย์ ดมีตรีเยวิช ซาคารอฟ (21 พฤษภาคม ค.ศ. 1921 — 14 ธันวาคม ค.ศ. 1989) เป็นนักฟิสิกส์นิวเคลียร์และนักเคลื่อนไหวด้านสิทธิมนุษยชนชาวโซเวียต 

ซาคารอฟถูกจับในวันที่ 22 มกราคม ค.ศ. 1980 โดยเคจีบีฐานประท้วงต่อต้านการบุกอัฟกานิสถานเขาใด้รับการปล่อยตัวจากมิคาอิล กอร์บาชอฟ ด้วยนโยบายกลัสนอสต์และเปเรสตรอยคาในวันที่ 19 ธันวาคม ค.ศ.1986 จากนั้นใน เดือน มีนาคม ค.ศ.1989 ซาคารอฟเข้าร่วมกับสภาประชาชนแห่งสหภาพโชเวียตและกล่าวสุนทรพจน์ จนในวันที่ 14 ธันวาคม ค.ศ. 1989 ซาคารอฟได้เสียชีวิตด้วยโรคหัวใจเต้นผิดจังหวะและโรคกล้ามเนื้อหัวใจเสื่อมแบบพองโต
อ้างอิง
# แมงมุมแม่ม่ายดำ
แมงมุมแม่ม่ายดำ (ชื่อวิทยาศาสตร์: Latrodectus hesperus) เป็นแมงมุมพิษในสกุลแมงมุมแม่ม่าย กระจายพันธุ์ในภาคตะวันตกของทวีปอเมริกาเหนือและตะวันตกเฉียงใต้ของออสเตรเลีย เพศเมียมีขนาดตัวราว 14–16 มิลลิเมตร มีลำตัวสีดำ กลางลำตัวมีเครื่องหมายเป็นรูปนาฬิกาทราย เครื่องหมายนี้อาจเป็นได้ทั้งสีแดงหรือสีเหลือง ในขณะที่เพศผู้จะมีขนาดตัวราวครึ่งหนึ่งของตัวเมียและมีลำตัวสีอ่อนกว่าตัวเมีย

แมงมุมในสกุลแม่ม่าย ภายหลังการผสมพันธุ์กับตัวผู้เละ

ตัวเมียจะกินแมงมุมตัวผู้เข้าไปซึ่งกลายเป็นที่มาของชื่อ โดยที่แมงมุมตัวเมียเท่านั้นที่สามารถกัดมนุษย์ได้ เนื่องจากตัวผู้มีกรามขนาดเล็กเกินกว่าจะกัดผ่านผิวหนังมนุษย์ พิษของแมงมุมสายพันธุ์นี้ส่งผลต่อระบบประสาท ทำให้กล้ามเนื้อเกร็งจนกลายเป็นอัมพาต ซึ่งหากการอัมพาตเกิดกับกระบังลมและหัวใจก็อาจทำให้ถึงแก่ความตายได้ ผู้ถูกกัดมักมีอาการแสดงออกราว 20 นาทีถึง 1 ชั่วโมงภายหลังถูกกัด ซึ่งความรุนแรงก็จะขึ้นกับปริมาณสารพิษที่ร่ายกายได้รับ นอกจากนี้ยังอาจพบอาการข้างเคียงอื่นๆร่วมด้วย อาทิ ปวดท้องอย่างรุนแรง, คลื่นไส้อาเจียน, เหงื่อออกมาก, มือสั่น และชัก
# เส้นเมริเดียนที่ 130 องศาตะวันตก
เส้นเมริเดียนที่ 130 องศาตะวันตกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 130 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 50 องศาตะวันออก

 จากขั้วโลกสู่ขั้วโลก 
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 130 องศาตะวันตกลากผ่านพื้นที่ดังนี้:
{| class="wikitable plainrowheaders"
! scope="col" width="130" | พิกัด
! scope="col" | ประเทศ ดินแดน หรือพื้นน้ำ
! scope="col" | หมายเหตุ
|-
| style="background:#b0e0e6;" | 
! scope="row" style="background:#b0e0e6;" | มหาสมุทรอาร์กติก
| style="background:#b0e0e6;" |
|-
| style="background:#b0e0e6;" | 
! scope="row" style="background:#b0e0e6;" | ทะเลโบฟอร์ต
| style="background:#b0e0e6;" |
|-valign="top"
| 
! scope="row" | 
| นอร์ทเวสต์เทร์ริทอรีส์ ยูคอน — จากพิกัด  นอร์ทเวสต์เทร์ริทอรีส์ — จากพิกัด  ยูคอน — จากพิกัด  บริติชโคลัมเบีย — จากพิกัด 
|-valign="top"
| 
! scope="row" | 
| รัฐอลาสก้า — ใกล้ประมาณ 6 กม. กับส่วนตะวันออกที่สุดของรัฐ (ในอนุสรณ์สถานแห่งชาติมิสตีฟยอร์ด)
|-
| 
! scope="row" | 
| บริติชโคลัมเบีย — แผ่นดินหลัก, เกาะพิตต์ และเกาะแบงค์
|-valign="top"
| style="background:#b0e0e6;" | 
! scope="row" style="background:#b0e0e6;" | มหาสมุทรแปซิฟิก
| style="background:#b0e0e6;" | ผ่านทางตะวันออกของเกาะพิตแคร์น,  (ที่พิกัด)
|-
| style="background:#b0e0e6;" | 
! scope="row" style="background:#b0e0e6;" | มหาสมุทรใต้
| style="background:#b0e0e6;" |
|-
| 
! scope="row" | แอนตาร์กติกา
| ดินแดนไม่ถูกอ้างสิทธิ์
|-
|}
# เส้นเมริเดียนที่ 150 องศาตะวันตก
เส้นเมริเดียนที่ 150 องศาตะวันตกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ (ทั้งหมดอยู่ภายในรัฐอลาสก้า) มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้

ในแอนตาร์กติกา เส้นเมริเดียนนี้ มีความหมายเป็นเส้นเขตแดนทางตะวันออกสุดของดินแดนอ้างสิทธิ์ของนิวซีแลนด์ โดยดินแดนต่อมาในด้านตะวันออกไม่ได้ถูกอ้างสิทธิ์โดยชาติใด

เส้นเมริเดียนที่ 150 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 30 องศาตะวันออก

สำหรับเขตเวลาฮาวาย-อะลูเชียน เส้นนี้เป็นฐานของเวลาสุริยะเฉลี่ย

 จากขั้วโลกสู่ขั้วโลก 
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 150 องศาตะวันตกลากผ่านพื้นที่ดังนี้:

{| class="wikitable plainrowheaders"
! scope="col" width="130" | พิกัด
! scope="col" | ประเทศ ดินแดน หรือพื้นน้ำ
! scope="col" | หมายเหตุ
|-
| style="background:#b0e0e6;" | 
! scope="row" style="background:#b0e0e6;" | มหาสมุทรอาร์กติก
| style="background:#b0e0e6;" |
|-
| style="background:#b0e0e6;" | 
! scope="row" style="background:#b0e0e6;" | ทะเลโบฟอร์ต
| style="background:#b0e0e6;" |
|-
| 
! scope="row" | 
| รัฐอลาสก้า - ผ่านเอ็นโคเร็จ (ที่พิกัด)
|-valign="top"
| style="background:#b0e0e6;" | 
! scope="row" style="background:#b0e0e6;" | มหาสมุทรแปซิฟิก
| style="background:#b0e0e6;" | ผ่านทางตะวันออกของเกาะแคโรไลน์,  (ที่พิกัด) ผ่านทางตะวันตกของเกาะโมโอเรอา,  (ที่พิกัด)
|-
| style="background:#b0e0e6;" | 
! scope="row" style="background:#b0e0e6;" | มหาสมุทรใต้
| style="background:#b0e0e6;" |
|-valign="top"
| 
! scope="row" | แอนตาร์กติกา
| เส้นแบ่งเขตแดนระหว่างรอสส์ดีเพนเดนซี, อ้างสิทธิ์โดย  กับ ดินแดนไม่ถูกอ้างสิทธิ์
|-
|}
# เส้นเมริเดียนที่ 140 องศาตะวันตก
เส้นเมริเดียนที่ 140 องศาตะวันตกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้

เส้นนี้เป็นเส้นแบ่งพื้นที่รับผิดชอบระหว่างศูนย์เฮอร์ริเคนแห่งชาติกับศูนย์เฮอร์ริเคนแปซิฟิกกลาง ในมหาสมุทรแปซิฟิกเหนือ

เส้นเมริเดียนที่ 140 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 40 องศาตะวันออก

 จากขั้วโลกสู่ขั้วโลก 
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 140 องศาตะวันตกลากผ่านพื้นที่ดังนี้:

{| class="wikitable plainrowheaders"
! scope="col" width="130" | พิกัด
! scope="col" | ประเทศ ดินแดน หรือพื้นน้ำ
! scope="col" | หมายเหตุ
|-
| style="background:#b0e0e6;" | 
! scope="row" style="background:#b0e0e6;" | มหาสมุทรอาร์กติก
| style="background:#b0e0e6;" |
|-
| style="background:#b0e0e6;" | 
! scope="row" style="background:#b0e0e6;" | ทะเลโบฟอร์ต
| style="background:#b0e0e6;" |
|-
| 
! scope="row" | 
| ยูคอน
|-
| 
! scope="row" | 
| รัฐอลาสก้า
|-
| style="background:#b0e0e6;" | 
! scope="row" style="background:#b0e0e6;" | มหาสมุทรแปซิฟิก
| style="background:#b0e0e6;" |
|-
| 
! scope="row" | 
| เกาะนูกูไฮวา
|-valign="top"
| style="background:#b0e0e6;" | 
! scope="row" style="background:#b0e0e6;" | มหาสมุทรแปซิฟิก
| style="background:#b0e0e6;" | ผ่านทางตะวันออกของเกาะอูอาปู,  (ที่พิกัด) ผ่านทางตะวันออกของฟากาไฮนาอะทอลล์,  (ที่พิกัด)
|-
| style="background:#b0e0e6;" | 
! scope="row" style="background:#b0e0e6;" | มหาสมุทรใต้
| style="background:#b0e0e6;" |
|-
| 
! scope="row" | แอนตาร์กติกา
| ดินแดนไม่ถูกอ้างสิทธิ์
|-
|}
# วิลเบอร์ สโกวิลล์
สโกวิลล์แต่งงานกับคอรา บี. อัปพัมในปี ค.ศ. 1891 ทั้งคู่มีบุตรด้วยกัน 2 คน เขาเสียชีวิตในปี ค.ศ. 1942Wilbur Scoville - NNDB ในปี ค.ศ. 2016 กูเกิล ดูเดิลฉลองวันเกิดครบรอบ 151 ปีให้แก่เขาวันเกิดปีที่ 151 ของวิลเบอร์ สโกวิลล์
# เพลย์สเตชัน วีอาร์
PlayStation VR  หรือชื่อโครงการเดิมคือ โครงการมอร์ฟีอุส  เป็นจอแสดงผลแบบสวมศีรษะระบบเวอร์ชวลริแอลลิที ผลิตขึ้นโดยโซนี่คอมพิวเตอร์เอ็นเตอร์เทนเมนต์ ถูกออกแบบมาเพื่อใช้งานร่วมกับระบบเครื่องเล่นเกมเพลย์สเตชัน 4 วางจำหน่ายเมื่อวันที่ 13 ตุลาคม ค.ศ. 2016 โดยมีราคาจำหน่ายในประเทศไทย 17,490 บาท

โซนี่มีความสนใจเทคโนโลยีจอแสดงผลแบบสวมศีรษะมาตั้งแต่ทศวรรษที่ 1990 ซึ่งผลิตภัณฑ์ประเภทนี้ถูกวางจำหน่ายในเชิงพาณิชย์ครั้งแรกในปี ค.ศ. 1997 ในสหรัฐอเมริกาAdam Rosenberg. Sony's long-standing interest in virtual reality gives Project Morpheus an edge, digitaltrends.com, March 23, 2014. โดยใช้ชื่อว่า แกลสตรอน ซึ่งใช้งานร่วมกับเกม  MechWarrior 2 ทำให้ผู้เล่นเกมนี้สามารถมีมุมมองการเล่นเกมเสมือนอยู่ในค็อกพิทของหุ่นยนต์Tony Sperry. Beyond 3D TV, Lulu Pres, Inc., November 2003.

ในปี 2014 อันโตน มีคายลอฟ วิศวกรแผนกวิจัยและพัฒนาของโซนี่คอมพิวเตอร์เอ็นเตอร์เทนเมนต์ กล่าวว่าทีมของเขากำลังทำงานในโครงการมอร์ฟีอุสมาเป็นเวลากว่าสามปีแล้ว ในที่สุดโครงการมอร์ฟีอุสได้ถูกประกาศอย่างเป็นทางการเป็นครั้งแรกในงาน Game Developers Conference ปี 2014 โดยมีนายชูเฮ โยะชิดะ ประธานฝ่ายสตูดิโอของโซนี่คอมพิวเตอร์เอ็นเตอร์เทนเมนต์ ขึ้นกล่าวแนะนำโครงการนี้ในวันที่ 18 มีนาคม 2014 และกล่าวว่า โครงการมอร์ฟีอุสนั้นเป็น "นวัตกรรมถัดไปของเพลย์สเตชันอันจะเป็นโฉมหน้าอนาคตของวงการเกม" และในวันที่ 15 กันยายน 2015 โซนี่ก็ได้ประกาศตั้งชื่ออุปกรณ์ในโครงการมอร์ฟีอุสว่า PlayStation VR และในปีเดียวกันก็ได้ออกมายืนยันว่า อุปกรณ์นี้จะวางจำหน่ายภายในครึ่งปีแรกของปี 2016 และมีราคาไม่ห่างจากเครื่องเล่นวีดีโอเกมเครื่องใหม่
อ้างอิง
# อิกนาทซ์ เซ็มเมิลไวส์
อิกนาทซ์ ฟิลลิพ เซ็มเมิลไวส์  หรือ อิกนาตส์ ฟือเลิป เซ็มเมิลไวส์ (1 กรกฎาคม ค.ศ. 1818 – 13 สิงหาคม ค.ศ. 1865) เป็นแพทย์ชาวฮังการีเชื้อสายเยอรมัน ซึ่งปัจจุบันเป็นที่รู้จักในฐานะผู้บุกเบิกการทำหัตถการปลอดเชื้อ โดยพบว่าเราสามารถลดอุบัติการณ์ของการติดเชื้อหลังคลอดได้อย่างมาก เพียงให้มีการล้างมือเพื่อฆ่าเชื้อในหน่วยตรวจสูติศาสตร์ ในช่วงปลายคริสต์ศตวรรษที่ 19 มีภาวะติดเชื้อหลังคลอดหรือไข้หลังคลอดเกิดขึ้นบ่อยครั้ง และเมื่อเกิดขึ้นแล้วมักเป็นอันตรายถึงแก่ชีวิต โดยมีอัตราการตายอยู่ที่ร้อยละ 10–35
หมวดหมู่:บุคคลที่เกิดในปี พ.ศ. 2361
หมวดหมู่:บุคคลที่เสียชีวิตในปี พ.ศ. 2408
หมวดหมู่:ชาวฮังการีเชื้อสายเยอรมัน
หมวดหมู่:นักวิทยาศาสตร์ชาวฮังการี
หมวดหมู่:อนามัยทางการแพทย์